Diari Oficial de la Generalitat Valenciana


Sumari del DOGV 8355, del 06-08-2018 (2018/7752)

RESOLUCIÓ de 31 de juliol de 2018, de la consellera de Justícia, Administració Pública, Reformes Democràtiques i Llibertats Públiques, per la qual es concedeixen i es dóna publicitat a les subvencions per a la realització de projectes i iniciatives en matèria de recuperació de la memòria històrica, amb vista a la promoció de la convivència democràtica, desenvolupades per entitats i associacions sense ànim de lucre de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8355

Data del DOGV
:   06-08-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/7752


Data del document
:   31-07-2018

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Anàlisi jurídica

 Descriptors 

:   * Conselleria de Justícia, Administració Pública, Reformes Democràtiques i Llibertats Públiques
    * ajuda pública

RESOLUCIÓ de 31 de juliol de 2018, de la consellera de Justícia, Administració Pública, Reformes Democràtiques i Llibertats Públiques, per la qual es concedeixen i es dóna publicitat a les subvencions per a la realització de projectes i iniciatives en matèria de recuperació de la memòria històrica, amb vista a la promoció de la convivència democràtica, desenvolupades per entitats i associacions sense ànim de lucre de la Comunitat Valenciana. [2018/7752]  
Per Ordre 21/2016, de 19 de juliol, de la Conselleria de Justícia, Administració Pública, Reformes Democràtiques i Llibertats Públiques (DOGV 7837, 26.07.2016), es van establir les bases reguladores per a la concessió de subvencions destinades a projectes i iniciatives en matèria de recuperació de la memòria històrica que afavorisquen la convivència democràtica, i a projectes i iniciatives que promoguen el desenvolupament de drets i llibertats fonamentals.  
En aquesta ordre es regulen tres línies d'ajudes, l'assenyalada com a línia 1 correspon a ajudes destinades a subvencionar projectes i iniciatives en matèria de recuperació de la memòria històrica, amb vista a la promoció de la convivència democràtica, desenvolupades per entitats i associacions sense ànim de lucre de la Comunitat Valenciana.  
Mitjançant la Resolució de 26 de febrer de 2018, la Conselleria de Justícia, Administració Pública, Reformes Democràtiques i Llibertats Públiques, va convocar, per a l'any 2018, subvencions per a la realització de projectes i iniciatives en matèria de recuperació de la memòria històrica, amb vista a la promoció de la convivència democràtica, desenvolupades per entitats i associacions sense ànim de lucre de la Comunitat Valenciana. (DOGV 8248, 06.03.2018).  
Vistes les sol·licituds presentades a l'empara de la resolució esmentada, i vist que la comissió de valoració, en la seua reunió de data 30 de juliol de 2018, ha aprovat l'informe en què concreta el resultat de l'avaluació de les sol·licituds d'acord amb l'article 164.f de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
Vist l'informe de l'òrgan instructor de data 30 de juliol de 2018 pel qual s'informa que les entitats i associacions sense ànim de lucre beneficiàries de les referides subvencions compleixen tots els requisits per a accedir a les ajudes establides en la convocatòria.  
Per tot això, en compliment del que preceptuen els articles 6 i 9 de l'Ordre 21/2016, de 19 de juliol, així com o l'apartat huité de la part dispositiva de la Resolució de 26 de febrer de 2018, i de conformitat amb el que es preveu en el Decret 87/2018, de 7 de juliol, del Consell, pel qual s'aprova el Reglament orgànic i funcional de la Conselleria de Justícia, Administració Pública, Reformes Democràtiques i Llibertats Públiques, i en l'article 160.4 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc  
  
Primer  
Inadmetre a tràmit les sol·licituds de l'Associació Per l'Horta, Associació Cívica Tirant lo Blanc, Actes-Asociación Cultural Testimoni Social i Associació Culturarte, al no ser l'objecte dels projectes i activitats propostes susceptibles de subvenció, d'acord amb el que preveuen l'articles 1 i 2 de l'Ordre de bases i en Resolució de la convocatòria, en particular en l'apartat tercer.2 de la mateixa.  
  
Segon  
Tindre per desistida a l'Associació Cultural Espai Itàlia de la seua sol·licitud, al no haver respost al requeriment d'esmena realitzat, D'acord amb el que preveu larticle 7.1 de la convocatòria, en relació amb els articles 68 i 21 de la Llei 39/2015, d'1 d'octubre, del procediment administratiu comú de les administracions públiques.  
  
Tercer  
Concedir subvencions als projectes de les entitats i associacions sense ànim de lucre que figuren en l'Annex de la present resolució per un import global de setanta-cinc mil dos-cents cinquanta euros amb dotze cèntims d'euro (75.250,12 ?), a càrrec del capítol IV, línia de subvenció S7923000 del programa 64.75.35.326.17, de la Direcció General de Reformes Democràtiques i Accés a la Justícia, del pressupost de la Generalitat per a 2018.  
En l'annex esmentat es detalla l'import assignat a cadascun dels projectes de les entitats i associacions sense ànim de lucre que han superat els 10 punts, atés l'ordre de puntuació i fins a l'esgotament dels fons establits en la convocatòria.  
  
Quart  
La justificació de les subvencions per part de les entitats i associacions sense ànim de lucre beneficiàries es realitzarà conforme al que s'estableix en l'article 14 de les bases reguladores.  
La presentació de la justificació es realitzarà de forma telemàtica en els termes previstos en l'apartat quart de la Resolució de 26 de febrer de 2018.  
Es reduirà proporcionalment la subvenció en el cas que la justificació de les despeses realitzades no aconseguisca la quantia atorgada així com quan havent-se subvencionat una part del cost total de l'activitat, no es justifique l'import total de la despesa que suposa el desenvolupament de l'activitat.  
La presentació extemporània de la justificació donarà lloc a la incoació d'un procediment per a deixar sense efecte l'acte de concessió de la subvenció. En tot cas es garantirà el dret de l'audiència a la persona interessada.  
  
Cinqué  
El pagament de les subvencions es realitzarà en pagament únic, després de la justificació de la despesa realitzada, mitjançant la transferència bancària al compte designat per l'entitat o associació sense ànim de lucre beneficiària en la seua sol·licitud.  
El termini màxim per a la presentació de la justificació de la subvenció finalitzarà el 14 de novembre de 2018, a tenor del Resolc desé de la Resolució de convocatòria.  
  
Sisé  
Les entitats i associacions sense ànim de lucre beneficiàries quedaran sotmeses a les actuacions de control i supervisió contingudes en l'article 13 de les bases reguladores.  
  
Contra la present resolució, que posa fi a la via administrativa, podrà interposar-se recurs potestatiu de reposició davant el mateix òrgan que l'ha dictada, en el termini d'un mes comptat des de l'endemà de la publicació en el Diari Oficial de la Generalitat Valenciana, o bé directament recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació, de conformitat amb el que es disposa en la legislació reguladora de la jurisdicció contenciosa administrativa, i la legislació de procediment administratiu comú, sense perjudici que puguen interposar qualsevol altre que estimen pertinent.  
  
València, 31 de juliol de 2018.- La consellera de Justícia, Administració Pública, Reformes Democràtiques i Llibertats Públiques: Gabriela Bravo Sanestanislao.